MS «Skagen» (1958)

MS «Skagen» var et skip som ble bygget i Norge i 1958, skroget ble bygget ved Pusnæs Mek. Verksted i Arendal som byggenummer 97.«Skagen» på sjohistorie.no og innredningen og utrustningen ble foretatt ved Kristiansands Mek. Verksted som byggenummer 202,Faksimilie av omtale fra KMV Skipet ble sjøsatt 18. januar 1958.Da M/S Skagen gikk av stabelen, Avtrykk.no, 19.06.2018 Det ble overlevert til A/S Kristiansand Dampskipsselskap i Kristiansand i juni 1958. Skipet ble innredet i Kristiansand etter tegninger av arkitekt David Sandved. Skipsnavnet var tidligere brukt på rederiets skip DS «Skagen» som var i selskapets eie fra august 1912 til november 1938. MS Skagen var en passasjer-, bil- og jernbaneferje på 1 869 brt, som ble ombygd til supply-skip i 1975.

I 1958 ble MS «Skagen» umiddelbart satt inn i trafikk i ruten kalt Skagerrak-expressen på strekningen Kristiansand - Hirtshals. Overfarten på den 140 km lange strekningen tok 4,5 timer. I sommersesongen ble det også seilinger til Arendal. Dagen startet med avgang til Hirtshals fra Kristiansand om formiddagen, ny kryssing med ankomst Arendal om ettermiddagen kl 17:00, retur til Hirtshals på kveldstid og deretter nattseiling tilbake til Kristiansand.

Rederiet ble solgt til Fred. Olsen & Co. i 1968, gikk videre til Fred. Olsen Lines for siden å bli overtatt av Color Line. I 1975 fikk skipet navnet MS «Borgholm». Da det ble solgt videre i 1981 fikk det navnet MS «Norghol» for ved enda et eierskifte i 1988 å bli MS «Pan Trader».

MS «Skagen» var den første jernbaneferjen som krysset Skagerrak, og dette gav mulighet for raskere transporter mellom Sørlandet og kontinentet.

I 1975 ble «Skagen» bygd om ved Nylands mekaniske verksted i Oslo for Fred. Olsen Oceanic, et selskap i Fred. Olsen-konsernet. Skipet skulle nå fungere som moderskip for miniubåter (ROV) i oljevirksomheten.MS Skagen / MS Borgholm  -  Skipet som nekter å gi seg. Illustrert artikkel på soldekk.no

Fra 1979 til 1982 var skipet eid av Dolphin Services AS. Deretter ble det solgt til skipsreder Per Hagen i Drammen. Skipet fikk to lengre perioder i opplag, i Grimstad fra 1982 til 1985 og i Drammensfjorden fra 1990 til 2008. Rundt 1988 var skipet i virksomhet som forskningsfartøy ved New Foundland.

I 2007 gikk skipet til verft ved Drammen Yard i Norge for overhaling, montering av nye kraner og MOB-båt. Våren 2009 ble det igjen klasset av Vertas til å brukes til vrakleting utenfor USAs kyster.

I 2008 ble arbeidet stanset på MS «Pan Trader» pga. manglende betalinger, kjennelsen fra Drammen tingrett ble opprettholdt av Borgarting lagmannsrett i 2010. I 2012 aksjonerte Sjømannsforbundet grunnet de manglende betalingene.MS «Pan Trader» i opplag i Drammen Shipspotting.com

I 2016 ble hun tvangssolgt til Drammen Yard, og lå lenge ved Drammen Yard.MS «Pan Trader» i opplag i Drammen Drammens Tidene 
Den 14. januar 2019 ble Pan Trader slept ut fra Drammen av taubåten Westsund, destinasjon Litauen for hogging.

Referanser

Kilder
 Skipshistorie.net MS «Norghol»
 Kuben Da M/S Skagen gikk av stabelen

 Eksterne lenker 



Kategori:Norske passasjerskip
Kategori:Sjøfart i Agder
Kategori:Skip bygget ved Kristiansands mekaniske verksted
Kategori:Skip fra 1958
Kategori:Artikler i sjøfart-prosjektet